થોડા સમય પહેલાં રાજસ્થાનમાં મીણા સમુદાયનું અનામત માટેનું આંદોલન ખૂબ જ ગાજ્યું હતું. ગુજરાતમાં પાટીદાર સમાજનું બીજા તબક્કાનું અનામત આંદોલન ધીમી પરંતુ મક્કમ ગતિએ ચાલી રહ્યું છે. હરિયાણામાં જાટ સમુદાયના અનામત આંદોલને તો વળી દેશભરમાં ચર્ચા જગાવી છે. અનામત આંદોલનોનું પૃથક્કણ કરતાં એ બાબતે ચોક્કસ વિચારવું પડે કે આ શિક્ષિત અને સમૃદ્ધ ગણાતા સમાજો હવે અનામતની માગણી શા માટે કરી રહ્યા છે?